**Előterjesztés**

**Körmend Város Önkormányzatának Képviselő-testülete 2014. október 30-i ülésére**

Tárgy: ingatlanvásárlási kérelmek megtárgyalása

**Tisztelt Képviselő-testület!**

A Képviselő-testület előtt ismert az, hogy a Ragasits és Társa Kft (1116 Budapest, Fehérvári u. 201-207.) vételi szándékát fejezte ki az általa a Körmend, Szabadság tér 11-12. szám alatt bérelt ingatlanra vonatkozóan.

A Képviselő-testület az ingatlan értékesítésére pályázatot írt ki, amely azonban eredménytelenül zárult le.

A kérelmező vételi szándékát fenntartja. Mindez csak új pályázati eljárás alapján lehetséges, így a Képviselő-testületnek döntenie kell az új pályázati felhívás közzétételéről.

A tejivó mellett található tabak bérlője is ingatlanvásárlási kérelemmel kereste meg az Önkormányzatot. A kérdésben szintén a Testületnek kell döntenie.

Az ingatlanokra vonatkozóan újonnan szakértői értékbecslést rendeltünk meg, mivel a korábbi szakértői vélemény hatálya már lejárt. Mivel többször zavart okozott már az, hogy a szakértő bruttó módon határozta meg az ingatlan értékét, az Önkormányzat azonban nem tartozik ÁFA körbe az ingatlanok értékesítése tárgyában, így az értékbecslést nettó Ft-ban és nettó összehasonlító módszerben rendeljük meg. A szakértői értékbecslés megállapításáról a testületi ülésen tudom Önöket tájékoztatni, mert az korábban nem készül el.

Mivel a Szabadság tér városrehabilitációját tartalmazó NYDOP projekt fenntartási időszaka jelenleg is tart, ezen időszakban a Támogató hozzájárulásával lehet egy beruházással és a támogatással érintett ingatlant elidegeníteni. Ennek teljesítése érdekében a Támogató felé kérelmet kell intézni, amennyiben a Képviselő-testület az értékesítés mellett dönt.

Az ingatlan forgalmi értékére tekintettel a magyar államnak elővásárlási joga van, így csak lemondó nyilatkozat vagy hallgatás esetén léphet hatályba a kérelmezővel kötendő adásvételi szerződés ilyen irányú döntés esetében.

Kérem, hogy a Testület döntését meghozni szíveskedjen.

**Határozati javaslat**

1. Körmend Város Önkormányzata támogatja az önkormányzat 1/1 arányú tulajdonában lévő körmendi 307/1/B/4, 307/1/B/5, 307/1/B/6 hrsz.-ú ingatlanok pályázati kiírás útján történő értékesítését, ezért az ingatlanokat eladásra pályázati kiírás mentén meghirdeti.
2. Körmend Város Önkormányzata támogatja az önkormányzat 1/1 arányú tulajdonában lévő körmendi 307/1/B/2 és 307/1/B/3 hrsz.-ú ingatlanok pályázati kiírás útján történő értékesítését, ezért az ingatlanokat eladásra pályázati kiírás mentén meghirdeti.
3. az ingatlanok vételárát eladási ajánlatként a Képviselő-testület

- a 307/1/B/4, 307/1/B/5, 307/1/B/6 hrsz-ú –egymással összefüggő, közösen beépített – ingatlanok esetében …………………………………… Ft. összegben állapítja meg.

- a 307/1/B/2 és 307/1/B/3 hrsz-ú –egymással összefüggő, közösen beépített – ingatlanok esetében …………………………………… Ft. összegben állapítja meg.

1. A Képviselő-testület felhatalmazza a jegyzőt a pályázatok kiírására azzal, hogy a magyar államot elővásárlási jog illeti meg a vétel során, a megkötendő szerződés így csak az állam lemondó nyilatkozata vagy hallgatása folytán válhat hatályossá, illetve a Fő tér felújítása kapcsán, a projektfenntartási időszak fennállta miatt be kell szerezni a támogatást nyújtó szervezet jóváhagyását a szerződés megkötéséhez

Felelős: jegyző a pályázat kiírására

Határidő: 2014. október 31. a pályázat kiírására

|  |  |
| --- | --- |
| Körmend, 2014. október 22.  |  |
|  | **Bebes István****polgármester** |